《再和》
宋代·郭印

雪里寒梅岁又新，粘枝的皪已开匀。
行人邂逅先传信，枯卉逡巡欲问津。
他日调羹凭傅鼎，此时漉酒借陶巾。
粉腮红跗休轻放，醉赏从人笑伯伦。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。